Z A P I S N I K
10. sjednice Vijeća Mjesnog odbora Vukomerec održane 25. ožujka 2026. 
Zagreb, Porečka ulica 7a s početkom u 19,30 sati

Nazočni članovi Vijeća:
Marija Pavičić, Siniša Želalija, Zdenka Blatančić, Matea Kičin i Vladimir Marenić.


Predsjedava Gospođa Marija Pavičić, predsjednica Vijeća.

[bookmark: _GoBack]Zapisnik vodi: Marija Pavičić, predsjednica Vijeća.


Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.

Predsjednica Vijeća daje zapisnik 9. sjednice na verifikaciju.
Vijeće prihvaća tekst Zapisnika 9. sjednice Vijeća, bez izmjena 
Na prijedlog predsjednice Vijeće jednoglasno utvrđuje 

DNEVNI  RED

	1. 
	Zaključci o aktualnoj prometnoj i komunalnoj problematici - donošenje zaključaka


	2. 
	Zaključci o redovnom korištenju prostora MS Vukomerec - donošenje zaključka - SDPH

	3. 
	Pitanja, prijedlozi i obavijesti




Ad1. Zaključci o aktualnoj prometnoj i komunalnoj problematici - donošenje zaključaka


Uvodno obrazloženje iznosi Predsjednica Vijeća

U raspravi sudjeluju: Marija Pavičić, Siniša Želalija, Zdenka Blatančić, Matea Kičin i Vladimir  Marenić, 

Vijeće jednoglasno donosi


 Zaključci  o aktualnoj prometnoj i komunalnoj problematici - donošenje zaključaka


(Zaključak se prilaže ovom zapisniku i njegov je sastavni dio.)

Ad2. Zaključci o redovnom korištenju prostora MS Vukomerec - donošenje zaključka - SDPH

Uvodno obrazloženje iznosi Predsjednica Vijeća 

U raspravi sudjeluju: Marija Pavičić, Siniša Želalija, Zdenka Blatančić, Matea Kičin i Vladimir  Marenić, 

Vijeće jednoglasno donosi


 Zaključci  o redovnom korištenju prostora MS Vukomerec - donošenje zaključka - SDPH

(Zaključak se prilaže ovom zapisniku i njegov je sastavni dio.)

Ad3. Pitanja, prijedlozi i obavijesti

Primljeno na znanje



Sjednica je završila u 20.30.sati

KLASA: 024-08/26-003/656
URBROJ: 251-13-11-5/004-26-2
Zagreb, 25. ožujka 2026.

Zapisnik uredila:
Marija Pavičić

Predsjednica
Vijeća Mjesnog odbora Vukomerec

Marija Pavičić


Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Vukomerec na 10. sjednici, 25. ožujka 2026, donijelo je

Z a k l j u č a k
o postavljanju spremnika (kante) za miješani komunalni otpad na uglu Motovunske i Brsečke ulice
1. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da od nadležnih gradskih tijela i nadležnog komunalnog društva zatraži postavljanje dodatnog spremnika za miješani komunalni otpad na uglu Motovunske i Brsečke ulice.
2. Vijeće traži da nadležna služba izvrši terenski obilazak i procjenu optimalne lokacije za postavljanje spremnika, vodeći računa o dostupnosti građanima, sigurnosti prometovanja, mogućnosti pristupa komunalnih vozila te urednom održavanju javne površine.
3. Vijeće traži očitovanje nadležnih službi o mogućnostima postavljanja predmetnog spremnika i okvirnom roku realizacije.
4. Ovaj Zaključak dostavit će se Vijeću Gradske četvrti Peščenica – Žitnjak na daljnje postupanje.
5. Obrazloženje je sastavni dio ovog Zaključka.
O B R A Z L O Ž E N J E
Na području ugla Motovunske i Brsečke ulice utvrđena je potreba za osiguravanjem dodatnog spremnika za miješani komunalni otpad radi učinkovitijeg gospodarenja komunalnim otpadom i održavanja komunalnog reda.
Prema informacijama i primjedbama građana, postojeći kapaciteti i raspored spremnika na predmetnom području nisu dostatni za potrebe korisnika, uslijed čega dolazi do povremenog odlaganja otpada izvan predviđenih spremnika te narušavanja urednosti i funkcionalnosti javne površine.
Postavljanjem dodatnog spremnika omogućilo bi se:
· kvalitetnije i urednije odlaganje miješanog komunalnog otpada, 
· smanjenje mogućnosti nastanka nepropisno odloženog otpada, 
· povećanje komunalnog standarda i kvalitete života stanovnika, 
· učinkovitije održavanje javnih površina, 
· unapređenje komunalnog reda i higijenskih uvjeta na predmetnoj lokaciji. 
Slijedom navedenoga, Vijeće smatra opravdanim pokretanje postupka prema nadležnim službama radi utvrđivanja mogućnosti i realizacije postavljanja spremnika.

KLASA: 024-08/26-003/656
URBROJ: 251-13-11-5/004-26-3
Zagreb, 25. ožujak 2026.


PREDSJEDNICA VIJEĆA
MJESNOG ODBORA VUKOMEREC

Marija Pavičić



Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Vukomerec na 10. sjednici, 25. ožujka 2026, donijelo je
Z a k l j u č a k
o izmjeni i dopuni prometne signalizacije vezane uz odlaganje otpada u Vrsarskoj ulici, Brsečkoj ulici i Motovunskoj ulici
1. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da od nadležnih gradskih tijela i nadležnih komunalnih službi zatraži provedbu izmjene i dopune postojeće prometne i komunalne signalizacije vezane uz odlaganje otpada u Vrsarskoj ulici, Brsečkoj ulici i Motovunskoj ulici.
2. Vijeće traži da nadležna služba izvrši terenski pregled predmetnih lokacija te utvrdi potrebu za postavljanjem novih, zamjenom postojećih ili dopunom prometnih i informativnih znakova kojima se uređuje pristup i korištenje prostora predviđenih za odlaganje otpada.
3. Vijeće posebno predlaže razmatranje postavljanja jasnije horizontalne i vertikalne signalizacije radi sprječavanja nepropisnog parkiranja uz lokacije spremnika, omogućavanja nesmetanog pristupa komunalnim vozilima te poboljšanja preglednosti i funkcionalnosti prostora.
4. Vijeće traži očitovanje nadležnih službi o mogućnostima provedbe predmetne mjere te okvirnom roku realizacije.
5. Ovaj Zaključak dostavit će se Vijeću Gradske četvrti Peščenica – Žitnjak na daljnje postupanje.
6. Obrazloženje je sastavni dio ovog Zaključka.
O B R A Z L O Ž E N J E
Na području Vrsarske ulice, Brsečke ulice i Motovunske ulice uočena je potreba za izmjenom i dopunom postojeće signalizacije vezane uz lokacije za odlaganje komunalnog otpada.
Prema zaprimljenim informacijama s terena i uočenom stanju, postojeća označenost pojedinih lokacija nije u potpunosti prilagođena stvarnim potrebama korisnika prostora te otežava redovno korištenje spremnika i pristup komunalnih vozila. U pojedinim slučajevima dolazi do zauzimanja prostora vozilima, smanjene preglednosti i otežanog održavanja komunalnog reda.
Predloženim zahvatom omogućilo bi se:
· jasnije označavanje prostora namijenjenih gospodarenju otpadom, 
· osiguranje nesmetanog pristupa komunalnim vozilima, 
· smanjenje nepropisnog parkiranja u zoni spremnika, 
· povećanje urednosti i funkcionalnosti javnih površina, 
· podizanje razine komunalnog standarda i kvalitete života stanovnika. 
Slijedom navedenoga, Vijeće smatra opravdanim pokretanje postupka prema nadležnim službama radi utvrđivanja mogućnosti provedbe predmetnih izmjena.
KLASA: 024-08/26-003/656
URBROJ: 251-13-11-5/004-26-4
Zagreb, 25. ožujak 2026.

PREDSJEDNICA VIJEĆA
MJESNOG ODBORA VUKOMEREC

Marija Pavičić


	
	Na temelju članka 7. Zaključka o prostorima mjesne samouprave (Službeni glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20, 28/21) i članka 16. Pravila Mjesnog odbora Vukomerec, Vijeće Mjesnog odbora Vukomerec  na 10. sjednici, 25. ožujka 2026., donijelo je


Z A K L J U Č A K
o  redovnom korištenju prostora MS Vukomerec SDPH


1. Socijaldemokratskoj partiji Hrvatske – Ogranak Vukomerec odobrava se povremeno korištenje prostora – dvorane u objektu Mjesne samouprave Vukomerec, Porečka ulica 7a, Zagreb, radi održavanja aktivnosti političkog i društvenog djelovanja, u terminu:
- svaki utorak u vremenu od 17:00 do 20:00 sati, u razdoblju od dana donošenja odobrenja do 31. prosinca 2026. godine.
2. Prostor iz točke 1. ovog Zaključka koristit će se bez naknade, sukladno važećim aktima Grada Zagreba kojima je uređeno korištenje prostora mjesne samouprave.
3. Korisnik se obvezuje koristiti prostor namjenski, postupati s pažnjom dobrog gospodara te po završetku korištenja osigurati uredno stanje prostora, poštivanje kućnog reda i svih uvjeta korištenja prostora mjesne samouprave.
4. Korisnik je dužan koristiti prostor na način kojim se ne ometa redovan rad tijela mjesne samouprave niti prava drugih korisnika prostora.
5. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost – Područni odsjek Centar II (Maksimir, Peščenica–Žitnjak i Trnje), izdat će odobrenje o korištenju u skladu s ovim Zaključkom.

Zagreb, 25. ožujak 2026.


PREDSJEDNICA VIJEĆA
MJESNOG ODBORA VUKOMEREC

Marija Pavičić



